b'\n_START_ARTICLE_\nEvan Bayh\n_START_PARAGRAPH_\nBirch Evans "Evan" Bayh III (s. 26. joulukuuta 1955 Shirkieville, Indiana) on yhdysvaltalainen lakimies ja demokraattisen puolueen poliitikko. H\xc3\xa4n toimi vuosina 1989\xe2\x80\x931997 Indianan kuvern\xc3\xb6\xc3\xb6rin\xc3\xa4 ja vuosina 1999\xe2\x80\x932011 Yhdysvaltain senaattorina Indianasta. _NEWLINE_Bayhin is\xc3\xa4 on entinen senaattori ja presidenttiehdokas Birch Bayh (s. 1928). Nuorempi Bayh valmistui Indianan yliopiston Kelley School of Businessista vuonna 1978 ja sai Juris Doctorin arvon Virginian yliopistosta 1981. H\xc3\xa4nell\xc3\xa4 on vaimonsa Susanin kanssa kaksospojat Beau ja Nicholas (s. 1995). _NEWLINE_Bayh valittiin senaattiin vuonna 1998 sek\xc3\xa4 uudelleen vuonna 2004. H\xc3\xa4n ei pyrkinyt kolmannelle kuusivuotiskaudelle vuonna 2010. H\xc3\xa4nt\xc3\xa4 pidettiin mahdollisena presidenttiehdokkaana 2000 ja 2004. 15. joulukuuta 2006 h\xc3\xa4n ilmoitti yll\xc3\xa4tt\xc3\xa4en, ett\xc3\xa4 ei aio asettua  ehdolle Yhdysvaltain presidentinvaalissa 2008. Bill Clinton ilmaisi lausunnossaan toukokuussa 2000 puoltavansa Bayhin presidenttiehdokkuutta.'